到咗2011年11月9號，九巴擁有服役緊嘅載客巴士數量3887架，係全球最大型嘅私營公共巴士公司之一，其中近98%係冷氣巴士。上得輪椅嘅超低地台巴士佔成個車隊總數58%。受到運輸當局嘅「保鐵」政策影響，九巴嘅巴士數量不斷減少，由2003年起，巴士數量已經累積下跌超過400架，重令到九巴喺2008年開始出現嚴重車荒，需要同旗下車齡達17年嘅冷氣巴士申請續牌，初期除咗沙田車廠外其他車廠都唔會安排呢類巴士行走途經快速公路嘅路線，雖然係一年期行車證，但呢類巴士喺距離首次登記日期就到18年嗰陣除牌。